**Szombathely Megyei Jogú Város Polgármesteri Hivatala**

**Szervezeti és Működési Szabályzatának módosítása**

**2025. március 1. napjától**

(a módosítást a Közgyűlés a ……./2025. (II.27.) Kgy. sz. határozattal hagyta jóvá)

1./ Szombathely Megyei Jogú Város Polgármesteri Hivatala Szervezeti és Működési Szabályzata (a továbbiakban: SZMSZ) 8. Szervezeti egységek feladatai E./d./ 2./ Szociális és Lakásiroda pontja az alábbi új franciabekezdéssel egészül ki:

**„- A településrendezési és építési követelmények alapszabályzatáról szóló 280/2024. (IX. 30.) Korm. rendelet 61. § (9) bekezdésében foglaltak tekintetében közreműködik a településképi kötelezési eljárásokban. „**

2./ Az SZMSZ 8. Szervezeti egységek feladatai E./g./ 1./ Általános Hatósági Iroda pontja az alábbi új franciabekezdéssel egészül ki:

**„- A településrendezési és építési követelmények alapszabályzatáról szóló 280/2024. (IX. 30.) Korm. rendelet 61. § (9) bekezdésében foglaltak tekintetében ellátja a településképi kötelezési eljárásokkal kapcsolatos feladatokat. „**

3./ Az SZMSZ 8. Szervezeti egységek feladatai E./h./ Főépítészi Iroda pontja hatodik franciabekezdése helyébe az alábbi rendelkezés lép:

**„- Működteti a Helyi Építészeti Tervtanácsot.”**

4./ Az SZMSZ 8. Szervezeti egységek feladatai E./h./ Főépítészi Iroda pontja kilencedik franciabekezdése helyébe az alábbi rendelkezés lép:

**„- A településrendezési és építési követelmények alapszabályzatáról szóló 280/2024. (IX. 30.) Korm. rendelet 61. § (9) bekezdésében foglalt feladatok kivételével elvégzi a településképi véleményezési és bejelentési, illetve a településképi kötelezési eljárásokkal kapcsolatos feladatokat. „**

5./ A jelen szabályzat módosítás 2025. március 1. napján lép hatályba.

**Szombathely, 2025. február „ ”**

|  |  |
| --- | --- |
| **(: Dr. Nemény András :)** | **(: Dr. Károlyi Ákos :)** |
| **polgármester** | **jegyző** |